《离湋源口即事》
宋代·董嗣杲

悠悠漾漾泛烟篷，两耳听彻江声空。
水步涉历休折柳，晴宵又泊湋源口。
何待月上淮山头，黄昏更好寻泊休。
红糟酿鱼可荐酒，剧饮谁能尽五斗。
斗斜月出夜已分，江声人语寂无闻。
惜无苏仙共此快，独自吹箫离巡砦。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。